UAC ปลื้ม LESS ยกย่อง “แม่แตง-โซลาร์รูฟ” ลดก๊าซเรือนกระจก
UAC คว้าใบประกาศเกียรติคุณจาก LESS ยกย่องโครงการ “แม่แตง-โซลาร์รูฟ” ลดก๊าซเรือนกระจก ตอกย้ำบริษัทเอกชนด้านธุรกิจพลังงานทางเลือกที่เป็นมิตรกับสิ่งแวดล้อม
14 ก.ค. 2564

นายชัชพล ประสพโชค ประธานเจ้าหน้าที่บริหารและกรรมการผู้จัดการ บริษัท ยูเอซี โกลบอล จำกัด (มหาชน) หรือ UAC เปิดเผยว่า บริษัทได้รับประกาศเกียรติคุณจากโครงการสนับสนุนกิจกรรมลดก๊าซเรือนกระจก (Low Emission Support Scheme) หรือ LESS ครั้งที่ 4 ประจำปี 2564 โดยสำนักงานประเมินและรับรองโครงการองค์การบริหารจัดการก๊าซเรือนกระจก (องค์กรมหาชน)
โดยบริษัทบริหารจัดการ 3 โครงการ อาทิ โครงการโรงไฟฟ้าก๊าซชีวภาพจากพืชพลังงาน แม่แตง ช่วยลดปริมาณก๊าซเรือนกระจกที่ลดได้ถึง 1,344.629 tCO2eq โครงการ Solar roof สหไทย ช่วยลดปริมาณก๊าซเรือนกระจกที่ลดได้ถึง 216.361 tCO2eq และโครงการ Solar roof วงศ์บัณฑิต ช่วยลดปริมาณก๊าซเรือนกระจกที่ลดได้ถึง 184.974 tCO2eq ซึ่งเป็นการตอกย้ำการเป็นบริษัทเอกชนด้านธุรกิจพลังงานทางเลือกซึ่งเป็นมิตรกับสิ่งแวดล้อม และมุ่งเน้นความรับผิดชอบต่อสังคม